《偈四首 其三》
宋代·释思慧

一切法无差，云门胡饼赵州茶。黄鹤楼中吹玉笛，江城五月落梅花。

惭愧太原孚上座，五更闻鼓角，天晓弄琵琶。

作者简介：释思慧（一○七一～一一四五），号妙湛，钱塘（今浙江杭州）人。俗姓俞。首见法云大通善本禅师，即与染削。次竟真净，终归礼大通。出住霅川道场法席，继徒径山净慈寺。诏居京师智海寺，又移补显亲、黄蘖，终住福州雪峰寺。为青原下十三世，法云大通善本禅师法嗣。高宗绍兴十五年卒，年七十五。《嘉泰普灯录》卷八，《五灯会元》卷一六有传。今录诗十二首。